es gl fr gl en gl gl gl sv gl gl nb gl en es gl uk gl gl es gl gl gl gl gl gl gl gl en gl gl pt gl es gl en gl gl gl es es es es gl gl gl gl gl gl gl gl es es es es gl es tr gl gl it fr en en en cs en fr en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl es gl es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
Noia Harp Fest propón unha singular viaxe sonora por Paraguai e a Bretaña francesa a través da arpa na súa terceira xornada
Clotilde Trouillaud, que regresa á vila de Noia logo do seu exitoso concerto en solitario no 2018, e o dúo conformado por Hermanos Corbalán, habituais en citas como o Festival de Edimburgo, son dous dos pratos fortes desta edición do festival
A Igrexa de Santa María A Nova tamén acollerá un concerto de dúas grandes figuras da música antiga no país: a cantante Paula Ceremyzynsk e o arpista Manuel Vilas
Noia Harp Fest, o único festival especializado en arpa do noroeste peninsular, propón para este venres 5 unha singular viaxe sonora, que partirá da Praza do Tapal, para percorrer dous territorios cunha ampla tradición arpística: Paraguai e a Bretaña francesa.
Noia acollerá mañá pola noite dúas das citas máis agardadas desta edición do festival. Por unha banda, o regreso de Clotilde Trouillaud, unha das arpistas mais prestixiosas da súa xeración e que está a revolucionar o xeito de entender a música para arpa na Bretaña. Logo do seu exitoso concerto en solitario no Noia Harp Fest no 2018, Trouillaud continúa o seu camiño musical, cheo de paisaxes diversas e coloristas, e regresa este ano coa súa formación Lune Bleue Trio, acompañada por Erwan Bérenguer (guitarra) e Jean-Marie Stephant (batería).
Pola outra, unha cita coa música americana a través dunha sorprendente formación, inédita na escola de arpa paraguaia: o dúo de arpas formado polos irmáns Sixto e Juanjo Corbalán. Os dous teñen cadansúa carreira en solitario ou en diferentes formacións, mais como dúo están presentes habitualmente na programación do mellor certame de Europa, o Festival de Edimburgo, así coma en festivais de medio mundo. Mañá pola noite conquistarán ao público noiés coa súa excepcional linguaxe e a sutileza do tratamento das melodías da tradición arpística coas que debuxan imaxes cheas de forza e contrastes sonoros, soportados nun virtuosismo difícil de imaxinar para os que non o escoitan en directo. Antes, pola mañá, impartirán a segunda das clases maxistrais programadas polo Noia Harp Fest na Igrexa de Santa María A Nova.
Precisamente no museo terá lugar a terceira das citas musicais desta xornada. Será un concoerto con dúas grandes figuras da música antiga xuntas: a cantante polaca Paulina Ceremuzynsk, quen reside desde o ano 2004 en Galicia e investigou a reconstrución musical das cantigas de amigo, e o arpista compostelán Manuel Vilas, recoñecido polo seu traballo coa arpa ibérica, aínda que realiza un gran labor en investigación sobre a arpa jesuítica chiquitana -Bolivia- así como na arpa dobre do s.XIV que circulaba baixo a coroa de Aragón.
O IX Festival Internacional de Arpa Vila de Noia (Noia Harp Fest) celébrase do 3 ao 7 de agosto. O evento, dirixido por Rodrigo Romaní, é unha proposta ecléctica, cunha ampla diversidade estilística, cuxo fío condutor é a interpretación musical a través da arpa. Savourna Stevenson, Steve Kettley, Hermanos Corbalán, Kora Jazz Trío, Clotilde Trouillaud, Paula Ceremuzynksa, Manuel Vilas, Beatriz Martínez, Rafa Fernández Trio, Anna Amigó, Trío Clepsidra ou Bleuenn le Friec forman parte do seu cartel, que a veciñanza pode gozar de xeito gratuíto tanto a ceo aberto -Xardíns da Central do Tambre, Praza do Tapal- coma no interior de recintos culturais da vila -Igrexa de Santa María A Nova, Teatro Coliseo Noela, Liceo de Noia-.
Noia Harp Fest conta co patrocinio do Concello de Noia, coa colaboración da Xunta de Galicia a través do Xacobeo 21-22 e da iniciativa concertosdoxacobeo.gal, ademais do soporte de Acción Cultural Española a través do programa PICE. O festival conta tamén coa colaboración de Cabaniñas do Bosque, da distribuidora dixital de música Altafonte e co apoio tanto do Liceo de Noia coma da Asociación Terra de Outes.
AXENDA NOIA HARP FEST – VENRES 5 DE AGOSTO
11.30 horas, Igrexa Santa María A Nova | Clase maxistral con Juanjo e Sixto Corbalán ‘A arpa paraguaia’
20.00 horas, Igrexa Santa María A Nova | Concerto de Paulina Ceremuzynska & Manuel Vilas
22.00 horas, Praza do Tapal | Concertos de Lune Bleue Trio e Hermanos Corbalán
O SonRías Baixas acolle este venres a última actuación do verán en Galicia de Kase.O antes da súa retirada dos escenarios
por martinho | Ago 5, 2022 | Autores/as, Creación, Novas, Outras Artes, Xeral
SonRías Baixas acolle este venres a última actuación do verán en Galicia de Kase.O antes da súa retirada dos escenarios
Rayden, Ciudad Jara, Buhos, Bala, Emlan e García Mc & Nación Quilombo completan o cartel da segunda xornada do festival
SonRías Baixas 2022. Rocío Cibes. 04/08/22
SonRías Baixas 2022. Rocío Cibes. 04/08/22
SonRías Baixas 2022. Rocío Cibes. 04/08/22
A península do Morrazo acollerá este venres un dos momentos máis especiais da 19ª edición do festival Sonrías Baixas. O mítico rapeiro Kase.O, considerado un dos mellores MCs do rap en castelán, ofrecerá en Bueu o seu último concerto en Galicia deste verán antes da súa retirada dos escenarios, anunciada esta primavera.
Kase.O, quen xa visitou no 2021 o recinto Multiusos da Estacada -nun concerto vibrante no que esgotou todas as entradas dispoñibles-, regresa este verán para celebrar unha despedida ao ritmo dun dos proxectos musicais ao vivo máis aclamados do rap hispano dos últimos anos: ‘JazzMagnetism’, unha proposta na que o MC explora a fusión entre xéneros fondamente marcados pola capacidade de improvisación e a calidade artística: o jazz e o hip hop.
Alén desta despedida, o SonRías propón para esta segunda xornada un cartel marcado polo seu habitual  espírito festivo, cheo de potencia e enerxía. O festival acollerá a actuación de Rayden no marco da xira do seu 20º aniverario sobre os escenarios. O rapeiro e artista multidisciplinar presentará en Bueu o seu último álbum, ‘Homónimo’, que inclúe éxitos como ‘El mejor de tus errores’ ou ‘La mujer cactus y el hombre globo’.
Catro bandas darán a coñecer este venres no SonRías os seus traballos discográficos máis recentes. No caso de Ciudad Jara, o novo proxecto musical de Pablo Sánchez (La Raíz), volve a Bueu neste 2022 para presentar ‘Cinema’ nun potente espectáculo. Enérxico é tamén o cualificativo que define o directo de Bala, o dúo conformado por Anxela Baltar e Violeta Fernández. Logo dun pequeno parón, o grupo -unha das bandas de referencia do stoner e metal alternativo na actualidade- xira por escenarios de todo o país para dar a coñecer o seu terceiro traballo, ‘Maleza’, publicado o ano pasado. A noite tamén contará co rapeiro García Mc, quen convidará ao público do festival a percorrer unha estimulante travesía sonora polas dez illas do seu ‘Arquipélago Quilombo’, un show ecléctico e fiado con maestría no que se citan estilos como o reggae, o latin ou o hip hop. Coma el, o músico e produtor Arnau Moreno, Emlan, dará a coñecer o seu disco ‘Nuestro plan’, cun novo e sorprendente espectáculo de rock e pop, na que será a súa primeira actuación en territorio galego.
O cartel deste venres completarase coa actuación de Buhos, o grupo festivo de referencia en Cataluña na actualidade. Cun espectáculo ateigado de rock e mestizaxe musical, a banda ofrecerá no SonRías a súa única actuación deste verán en Galicia, na que avanzará os temas que darán vida ao seu novo e esperado próximo disco.
AXENDA SONRÍAS BAIXAS – VENRES 5
19.00 horas | Apertura de portas
20.00 horas, Escenario Xacobeo 21-22 | Bala
21.00 horas, Escenario Turismo Rías Baixas | García Mc & Nación Quilombo
22.00 horas, Escenario Xacobeo 21-22 | Kase.O JazzMagnetism
23.30 horas, Escenario Turismo Rías Baixas | Ciudad Jara
00.40 horas, Escenario Xacobeo 21-22 | Rayden
02.00 horas, Escenario Turismo Rías Baixas | Emlan
02.50 horas, Escenario Xacobeo 21-22 | Buhos
« Jul   Sep »
No hay próximos eventos actualmente.
Gala-Concerto do “Concurso Manuel María de Composicións Musicais” na Casa-Museo Manuel María
O espectáculo de gran formato INVENTIO chega a Santiago de Compostela
OASIS. As lecturas de Beatriz Dourado
Todo listo para a estrea absoluta de Inventio no Teatro Jofre de Ferrol
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa